En fiende iblant oss

En fiende iblant oss (originaltittel: The Devil's Own) er en amerikansk dramathriller fra 1997 regissert av Alan J. Pakula. Hovedrollene spilles av Harrison Ford og Brad Pitt.

Filmen fikk blandet mottakelse av kritikerne og ble en moderat publikumssuksess.

 Handling 
Frankie McGuire (spilt av Brad Pitt) får sin fremtid beseglet som åtteåring når hans far blir skutt foran øynene hans av lojalister i Nord-Irland. I en alder av 21 år blir han leder av en fryktet gruppering som den engelske etterretningen forsøker å knuse. På flukt innser han at de trenger Stingermissiler i kampen mot britenes helikoptre. Han sendes derfor til New York for å skaffe det nødvendige utstyr. Her innlosjeres han hos den irsk-amerikanske politimannen Tom O'Meara (Harrison Ford).

Frankie kaller seg Rory Fevaney, og ingen i huset har noen anelse om hvem han egentlig er. Frankie blir godt mottatt hos Toms familie, og Tom lærer å kjenne ham som en varm og god person gjennom sitt opphold her. Men ved hjelp av en lokal våpenhandler forsøker han å sette i verk våpen-handelen, mens han sammen med sin nære venn Sean setter i stand en fiskebåt som senere skal frakte missilene over til Irland. Det oppstår imidlertid problemer med oppdraget, og Tom begynner å få mistanke.

 Om filmen 
Anmelderne
Filmen fikk blandet omtale av kritikerne, noe som gjenspeiles i at den har fått 29% på Rotten Tomatoes (2012)Rotten Tomatoes og 53% på Metacritic.Metacritic Den amerikanske filmanmelderen Roger Ebert gav den 2,5 av 4 stjerner. Den fikk best omtale av The New York Times, Time Magazine, Entertainment Weekly og San Francisco Chronicle, mens Washington Post slaktet den.Metacritic reviews Variety gav den brukbar omtale, men mente at det høye budsjettet kom lite til syne i filmen.Variety

Anmelderen i VG gav den terningkast fem, Dagsavisen terningkast fire, og Dagbladet terningkast tre.Filmfront Aftenpostens Per Haddal gav den dårlig omtale og mente at «filmen er blitt sin egen fiende».Aftenposten morgen – Sin egen fiende (9.5.1997, s.16) Nettstedet CINERAMA gav den terningkast fem i 2003. Anmelderen skrev følgende: «Denne filmen kunne hatt hvilken som helst slutt, uten at den hadde blitt mindre interessant av den grunn. Nei, vent litt. Kanskje er det nettopp slutten som trekker litt ned. Det lukter litt for mye av amerikansk patriotisme av den som er valgt (ingen alternativ ending på platen) og hele opplevelsen kunne kanskje blitt løftet litt av en litt mindre tradisjonell avslutning». 

Publikum
Filmen innbrakte over $140 millioner på verdensbasis, hvorav $42,8 millioner i USA. Den havnet på en 27.-plass over de mest innbringende filmene på verdensbasis i 1997 og på 53.-plass i USA. Produksjonskostnadene var på $90 millioner.Boxofficemojo

 Roller 
 Harrison Ford – Tom O'Meara 
 Brad Pitt – Rory Devaney/Francis Austin McGuire 
 Margaret Colin – Sheila O'Meara 
 Julia Stiles – Bridget O'Meara 
 Ashley Carin – Morgan O'Meara 
 Kelly Singer – Annie O'Meara 
 Natascha McElhone – Megan Doherty 
 Rubén Blades – Edwin Diaz 
 Treat Williams – Billy Burke
 George Hearn – Peter Fitzsimmons
 Mitchell Ryan – Deputy Chief Jim Kelly
 Paul Ronan – Sean Phelan
 Simon Jones – Harry Sloan
 Shane Dunne – Young Frankie
 Martin Dunne – Frankie's father

 Referanser 

 Eksterne lenker 


 Nett-TV 
 Filmtrailer (IMDb)

Kategori:Thrillerfilmer fra USA
Kategori:Dramafilmer fra USA
Kategori:Filmer fra 1997
Kategori:Engelskspråklige filmer